Sjoa naturreservat

Sjoa naturreservat er et naturreservat i Sel kommune. Det består av et område langs elven Sjoa. Området ble vernet 14. desember 2018, utvidet 6. desember 2024. Reservatet inngår i verneplan for skogvern. Motorferdsel til lands og til vanns er forbudt, herunder landing og start med luftfartøy. Bruk av sykkel og hest og kjerre samt ridning er forbudt utenom eksisterende traktorveger avmerket på vernekartet. Verneforskriften sier at formålet med vernet er «Formålet med naturreservatet er å bevare en bestemt type natur i form av en velutviklet, variert, artsrik og stor elve- og bekkekløft, sjeldne utforminger av kalkskog og velutviklet bergveggskog med furu og bjørk, høgstaudeskog og gråor-heggeskog. Videre er formålet å verne et område som har særlig betydning for biologisk mangfold ved at det er et viktig leveområde for sjeldne og truede arter, deriblant et stort mangfold av jordboende sopp og en rik lavflora og karplateflora. Området har i tillegg en spesiell geologisk forekomst av nasjonal betydning i form av en stor ravine med høg naturvitenskapelig verdi som referanselokalitet. Det er en målsetting å beholde verneverdiene i mest mulig urørt tilstand, og eventuelt videreutvikle dem.» Referanser